《哭师荔扉 其二》
清代·袁文揆

云水渺万里，寸心曾不隔。老至恋友生，况期善互责。

迩来谈经地，近君五亩宅。若使果归来，应得数晨夕。

分袂又七年，关山渺无极。回首别雷池，永诀已在昔。

而我痴复痴，寤寐情脉脉。

作者简介：（1750—1815）云南保山人，字时亮，号苏亭。乾隆四十二年贡生，官甘肃县丞。著有《食蛤吟》。又与兄袁陶村(名文典)编有《滇诗纪略》。